laion/Wikipedia-Exotic huggingface dataset:
1996. aasta Euroopa jalgpallimeistrivõistluste valikturniiri alagrupid

1996. aasta Euroopa jalgpallimeistrivõistluste valikturniiri alagrupid Prantsusmaa Rumeenia Poola Iisrael Slovakkia Aserbaidžaan Taani Hispaania Belgia Makedoonia Küpros Armeenia Rootsi Šveits Ungari Island Türgi Itaalia Ukraina Horvaatia Leedu Eesti Sloveenia Holland Norra Tšehhi Valgevene Malta Luksemburg Iirimaa Portugal Põhja-Iirimaa Austria Läti Liechtenstein Saksamaa Wales Bulgaaria Gruusia Albaania Moldova Venemaa Kreeka Šotimaa Soome Fääri saared San Marino 1996. aasta Euroopa meistrivõistlused jalgpallis
Chārīkār

Chārīkār on linn Afganistanis, Parvāni provintsi keskus.
Sar-e Pul

Sar-e Pul (ka Sar-e Pol) on linn Afganistanis, Sar-e Puli provintsi keskus.
Aybak

Aybak (Samangān) on linn Afganistanis Samangāni provintsis.
Ghōryān

Ghōryān on linn Afganistanis Herāti provintsis.
Paghmān

Paghmān on linn Afganistanis Kabuli provintsis. Paghmāni sõpruslinn on 2005. aastast Alice Springs Austraalias.
Girishk

Girishk on linn Afganistanis Helmandi provintsis.
Farāh

Farāh on linn Afganistanis, Farāhi provintsi keskus.
Portugali keel

Portugali keel on romaani keelerühma kuuluv keel, mida kõneleb üle 200 miljoni inimese, olles kõnelejate arvult maailma kaheksas keel. Keel pärineb Pürenee poolsaare lääneosast. Brasiilia teisend erineb Portugali omast. Portugali keel on lähedane galeegi ja hispaania keelele. Portugali keel on riigikeeleks seitsmes riigis: Angola, Brasiilia, Guinea-Bissau, Mosambiik, Portugal, Roheneemesaared ja São Tomé ja Príncipe. Portugalikeelne kirjandus Portugalikeelsete Riikide Ühendus Luciano O. Monteiro. "This Could Spell Trouble (inglise keeles)". Portugali nimede kirjutus ja hääldus EKI teatmikus
Svalbard ja Jan Mayen

Svalbard ja Jan Mayen on mõlemad Norra valdused Põhja-Jäämeres. Neil on ühine ISO maakood ja kuni 1994. aastani hallati Jan Mayenit Teravmägedelt (haldusüksusena Svalbard), kuid ühtset haldusüksust nad ei moodustanud. Svalbard Jan Mayen
Lashkargāh

Lashkargāh on linn Afganistanis, Helmandi provintsi keskus.
Bill Haley

Bill Haley (ka Jack Haley, Johnny Clifton, Scott Gregory, kodanikunimega William John Clifton Haley; 6. juuli 1925 Highland Park, Michigani osariik – 9. veebruar 1981 Harlingen, Texase osariik) oli USA rock'n'roll'i laulja ansamblis Bill Haley & His Comets. Tema kuulsaim laul on "Rock Around The Clock". Teda peetakse esimeseks rock'n'roll'i lauljaks.[viide?] Ta oli vasakust silmast pime. Talle oli iseloomulik keerdus tukk otsaesisel.
Uulu kirik

Uulu kirik asub Pärnu maakonnas Häädemeeste vallas Uulu külas. Uulu kirik kuulus Pärnu Eliisabeti kogudusele, aga on alates 2021. aastast on eraomandis. Uulu kirik asub Uulu külakeskuses Tallinna–Pärnu–Ikla maantee ääres ning jääb Via Baltical (E67) liikujate teekonnale. Kirik asub merest 400 meetri kaugusel, ümbritsevates looduskaitsealustes rannamännikutes. Uulu kiriku juurde juhatab muinsuskaitsealuse mälestise suunaviit ja kirikul on Pärnu linnaga valgustatud kergliiklustee ühendus. Uulu mõisa kirik on 19. sajandi teise poole ja piirkonna erandlik sakraalhoone näide. Kiriku rajas Uulu parun Gotthard Reinhold Staël von Holstein (1819–1892) 1880. aastal oma esimese abikaasa Eleonore Staël von Holsteini (1824–1845) mälestuseks. Gotthard Reinhold Staël von Holstein oli baltisaksa aadlik, parun, Uulu ja Surju mõisnik, Peterburi õukonnategelane (keiserlik kammerhärra) ja Liivimaa maanõukogu liige. Uulu kirik on tornita, kuna Nõukogude Liidu ametivõimude korraldusel 1950. aastate lõpul kiriku torn õhiti, ehitati juurdeehitused ning hoone võeti kasutusele võimlana. 4. detsembril 1990 tagastati Uulu kirik Pärnu Eliisabeti kirikule. 2022. aastast alustati tegevust UKI Uulu Kirik Kultuuri -ja Puhkekülana. Uulu mõisast on säilinud vaid üks abihoone ja vana kõrts, peahoone hävitati 1917. aastal. Samas on alles veidi üle kilomeetri pikkune tõllatee, mida ääristavad kollaseõielised akaatsiad ja tammed. Tee läheb risti üle Riia maantee. Uulu tõllateed hüüavad kohalikud Kaatsiteeks ehk Akaatsia alleeks. Uulu mõisa kalmistu "Uulu kirik kultuuri ja puhkeküla". Uulu kirik. Vaadatud 4. juulil 2023. Uulu mõisa kirik kultuurimälestiste riiklikus registris
Euroopa riigid

Euroopa riigid on Euroopas asuvad riigid. Euroopa riikide arv ja täpne loetelu sõltub sellest, mida pidada Euroopaks. On Taga-Kaukaasia osa, mis on Aasia ja Euroopa vaheliseks piiriks. Osa riigist asub loodusgeograafiliselt Euroopas (tumesinine osa Euroopas, helesinine Aasias). Kuulub Aasiasse, aga on poliitiliselt ühendatud Euroopaga. Linnriik. Muudest kriteeriumitest lähtuvad Euroopa riikide loetelud võivad üksteisest väga tugevasti erineda: Euroopa kui Vana-Kreeka kultuuripärandil, Rooma õigusel ja kristlusel põhineva regiooni ulatus erineb loodusgeograafilise Euroopa omast; lisaks ei kuulu sellisesse Euroopasse muidu Euroopaks loetavate riikide kõik osad: näiteks on loodusgeograafilises Euroopas asuv Kalmõkkia budistlik maa ja Euroopasse ei kuuluks, samas kui loodusgeograafilisse Euroopasse mittekuuluvad Gruusia, Armeenia ja Küpros kõigi kolme näitaja järgi kuuluksid. Väga levinud oli ja on Euroopa ja temast itta jääva poliitilise ruumi vastandamine – Euroopa vs Nõukogude Liit, Euroopa vs SRÜ, Euroopa vs Venemaa. Paljudel juhtudel käsitletakse ka, eriti väljastpoolt Euroopat vaadates, Euroopat ja Euroopa Liitu sünonüümidena. Mitmel juhul määrab ühe või teise riigi Euroopasse kuulumise lõpuks ära riigi enese tahe Euroopasse kuuluda. Näiteks võib tuua Türgis 20. sajandil toimunud kolossaalsed muutused ning Gruusia poliitilised sündmused. Maailma maade nimed
Tahkuranna Jumalasünnitaja Uinumise kirik

Tahkuranna Jumalasünnitaja Uinumise kirik on õigeusu kirik, mis asub Tahkurannas Pärnu maakonnas. Kirikut kasutab Eesti Apostlik-Õigeusu Kiriku Tahkuranna Jumalasünnitaja Uinumise kogudus. Kirik ehitati 1872. aastal, kiriku projekteeris arhitekt Grigori Karpov. Kirik oli Eesti esimese presidendi Konstantin Pätsi kodukirik. "Arhiivikoopia". Originaali arhiivikoopia seisuga 21. detsember 2013. Vaadatud 20. detsembril 2013.{{netiviide}}: CS1 hooldus: arhiivikoopia kasutusel pealkirjana (link) P%E4rnumaa teatmikus "Teeliste kirikud" Tahkuranna Jumalasünnitaja Uinumise kirik kultuurimälestiste riiklikus registris
Teeliste kirikud

"Teeliste kirikud" on Eesti Kirikute Nõukogu projekt, mille raames paljud Eesti pühakojad on suviti ränduritele avatud. Projekt sai alguse 2001. aastal. Aastal 2007 osales projektis 276 kirikut ja palvemaja. Eesti Kirikute Nõukogu on välja andnud ka projekti tutvustavaid tasuta buklette. Neid on võimalik saada turismi infopunktide, liikmeskirikute keskuste ja bukletis osalevate koguduste kaudu. “Teeliste kirikute” infomaterjale avaldatakse ka internetiväljaandena. Tiekirkko "Teeliste kirikud", koduleht
Vagharšapat

Vagharšapat (armeenia keeles Վաղարշապատ) on linn Armeenia Armaviri maakonnas. Kandis aastatel 1945–1992 (või 1995) nime Etšhmiadzin (Էջմիածին). Linn on Armeenia Apostliku Kiriku keskus Armeenias, seal asub Etšhmiadzini katedraal ja kirikupea katoolikose residents. https://armstat.am/file/article/demos_10_2.pdf Vagharšapat linna koduleht  Vagharšapat – pildid, videod ja helifailid Wikimedia Commonsis
Hrazdan

Hrazdan on linn Armeenias, Kotajkhi maakonna keskus.  Hrazdan – pildid, videod ja helifailid Wikimedia Commonsis
Idževan

Idževan on linn Armeenias, Tavuši maakonna keskus. Cities of Armenia  Idževan – pildid, videod ja helifailid Wikimedia Commonsis
Khadžaran

Khadžaran on linn Armeenias Sjunikhi maakonnas.  Khadžaran – pildid, videod ja helifailid Wikimedia Commonsis
Dilidžan

Dilidžan on linn Armeenias Tavuši maakonnas.  Dilidžan – pildid, videod ja helifailid Wikimedia Commonsis
Kalevala-mõõt

Kalevala-mõõt ehk kalevalamõõt on läänemeresoome rahvaste pärimuses rahvalauludes kujunenud värsimõõt. Nimetus tuleneb Elias Lönnroti koostatud eeposest "Kalevala", mis koosneb seda mõõtu värssidest, ja on anakronistlik, kuna värsimõõt on palju vanem – tekkinud eri hinnangutel 1000–2000 aastat tagasi. Kalevala-mõõtu on uurinud Henrik Gabriel Porthan, Elias Lönnrot, Matti Kuusi, Aulis Rintala ja paljud teised Soome asjatundjad. Klassikalise Kalevala-mõõdu reeglid on täpselt määratletud, kuid elavas pärimuses ei järgitud neid alati täielikult. Kuulsalt Karjala laulikult Arhippa Perttuselt üles kirjutatud rahvalauludes on 2–3% värsimõõdu "vigu" – umbes sama palju kui Lönnroti "Kalevalas". Kalevalamõõduline värss koosneb kaheksast silbist – neljast kahesilbilisest trohheilisest värsijalast. Värsijala languses ehk rõhutus osas ei tohi kalevalamõõdu põhireegli järgi olla pikka silpi (mis lõpeb konsonandiga või sisaldab pikka vokaali või diftongi). Esimene värsijalg võib harva olla kolme- või isegi neljasilbiline (sel juhul on need reeglina lühikesed silbid), teised on alati kahesilbilised. Värsi viimases silbis ei tohi olla pikka vokaali ja see ei tohi olla ühesilbiline sõna. Pikemad sõnad esinevad pigem värsi lõpuosas kui algul. Kalevalamõõdulise värsi juurde kuulub algriim. Tugev algriim nõuab, et värsis algaks vähemalt kaks sõna sama konsonandi ja vokaaliga. Nõrk algriim tähendab, et sõnad algavad sama konsonandi või vokaaliga. Lõppriimi ei kasutata, kuid lõppriimi efekt võib tekkida parallelismist, kus korratakse sarnast mõtet samu keelelisi vorme kasutades. Eesti regilaulu värsimõõt regivärss on Kalevala-mõõduga sama algupära, kuid vormi- ja stiilinõuete suhtes vähem range. Kalevalamõõduline luule Kuusi, Matti 1952: Kalevalaisen säkeen, säeryhmän ja runon painavoituvuudesta. – Virittäjä 56, 241–261. Leino, Pentti 1994: The Kalevala Metre and its Development. – Siikala, Anna-Leena & Vakimo, Sinikka (ed.): Songs beyond the Kalevala. Transformations of Oral Poetry. Helsinki: SKS, 56–74. Aulis Rintala: Kalevalamitan opas urbaanille runoniekalle. Kalevalaisen Runokielen Seura 1999 August Anni (Annist): Kanteletar. Soome antoloogia I ja II. 1930–31
Weißenberg

Weißenberg (ülemsorbi keeles Wóspork) on linn Saksamaal Saksimaa kaguosas Bautzeni kreisis. See asub Oberlausitzis Strohmbergi mäest põhja pool Löbauer Wasseri jõe ääres. Register of German municipalities (2022), vaadatud 7.10.2023. Weißenbergi koduleht
Wilthen

Wilthen (ülemsorbi keeles Wjelećin) on linn Saksamaal Saksimaa kaguosas Bautzeni kreisis Saksamaa-Tšehhi piiri lähedal. Wilthen on riiklikult tunnustatud puhkelinn. Register of German municipalities (2022), vaadatud 7.10.2023. Wiltheni koduleht
Burkau vald

Burkau on vald Saksamaal Saksimaa liidumaal Bautzeni kreisis. Vallas on järgmised külad: Auschkowitz (Wučkecy) Burkau (Porchow) Großhänchen (Wulki Wosyk) Jiedlitz (Jědlica) Kleinhänchen (Mały Wosyk) Neuhof (Nowy Dwór) Pannewitz (Panecy) Taschendorf (Ledźborecy) Uhyst am Taucher (Horni Wujezd) Bocka Rüütlimõis Burkaus Rongijaam Burkaus Piirikivid Burkaus Koolihoone Burkaus Burkau valla koduleht (saksa keeles)
Crostau vald

Crostau vald on endine vald Saksamaal Saksimaa liidumaal Bautzeni kreisis Oberlausitzi mägismaal. 1. jaanuaril 2011 liideti see Schirgiswalde linna ja Kirschau vallaga Schirgiswalde-Kirschau linnaks. Vallas olid järgmised külad: Crostau (Chróstawa) Callenberg (Chemberk) Carlsberg Halbendorf im Gebirge (Wbohow) Wurbis GeoNames Silbermanni orel Crostaus
Cunewalde vald

Cunewalde on vald Saksamaal Saksimaa liidumaal Bautzeni kreisis Lausitzi mägismaal. Vald on üleriigiliselt tunnustatud puhkekoht. Vallas on järgmised asulad: Albert-Schweitzer-Siedlung Bärhäuser Cunewalde Frühlingsberg Halbau Klipphausen Neudorf (Nowa Wjes) Schönberg (Jasna Hora) Weigsdorf-Köblitz (Wuhančicy-Koblica) Zieglertal Cunewalde valla koduleht (saksa keeles)
Demitz-Thumitzi vald

Demitz-Thumitz on vald Saksamaal Saksimaa liidumaal Bautzeni kreisis. Vallas on järgmised asulad: Demitz-Thumitz (Zemicy-Tumicy) Wölkau (Wjelkowy) Medewitz (Mjedźojz) Birkenrode (Brězyšćo) Rothnaußlitz (Čerwjene Noslicy) Cannewitz (Chanecy) Karlsdorf Pottschapplitz (Počaplicy) Pohla-Stacha (Palow-Stachow) Demitz-Thumitzi valla koduleht (saksa keeles)
Doberschau-Gaußig

Doberschau-Gaußig (ülemsorbi keeles Dobruša-Huska) on vald Saksamaal Saksimaa liidumaal Bautzeni kreisis. Vallas on järgmised külad (sulgudes ülemsorbikeelne nimi ja ligikaudne elanike arv): Arnsdorf (Warnoćicy; 180) Brösang (Brězynka; 70) Cossern (Kosarnja; 90) Diehmen (Demjany) ja Neu-Diehmen (Nowe Demjany; kokku 300) Doberschau (Dobruša; 1400) Drauschkowitz (Družkecy) ja Neu-Drauschkowitz (Nowe Družkecy; kokku 130) Dretschen (Drječin; 120) Gaußig (Huska; 600) Gnaschwitz (Hnašecy; 370) Golenz (Holca; 120) Grubschütz (Hrubjelčicy; 280) Günthersdorf (Hunćericy; 100) Katschwitz (Kočica; 50) Naundorf (Nowa Wjes; 380) Preuschwitz (Přišecy; 60) Schlungwitz (Słónkecy; 640) Techritz (Ćěchorjecy; 110) Weißnaußlitz (Běłe Noslicy; 100) Zockau (Cokow; 120) Register of German municipalities (2022), vaadatud 7.10.2023. Doberschau-Gaußigi valla koduleht (saksa keeles)
Frankenthal (Saksimaa)

Frankenthal on küla ja vald Saksamaal Saksimaa liidumaal Bautzeni kreisis. Frankenthali valla koduleht (saksa keeles)
Göda vald

Göda (ülemsorbi keeles Hodźij) on vald Saksamaal Saksimaa liidumaal Bautzeni kreisis. Vallas on peale Göda veel hulk külasid. Göda valla koduleht (saksa keeles)
Darius Vassell

Darius Clarke Vassell (sündinud 13. juunil 1980 Birminghamis Sutton Coldfieldis) on Inglismaa jalgpallikoondise endine ründaja. Premier League'is lõi ta üle poolesaja värava ja ühtki mängu nendest, kus ta oli värava löönud, tema klubi ei kaotanud. See seaduspära murdus alles 22. aprillil 2011, kui ta lõi Leicester City FC kasuks värava mängus, mille Nottingham Forest võitis 3:2.[viide?] 29. oktoobril 2011 sai Vassell kohtumises West Ham Unitediga vigastuse, mis vajas operatsiooni. Vigastuse tõttu oli ta sunnitud jalgpallurikarjääri lõpetama. Vassell debüteeris Inglismaa jalgpallikoondises 13. veebruaril 2002 sõprusmängus Hollandi jalgpallikoondise vastu, mis lõppes 1:1, ja 60. minutil ta viigistas käärlöögiga. Samas mängus tegid koondisedebüüdi veel Wayne Bridge ja Michael Ricketts, kellest viimasele jäigi see ainsaks koondisemänguks. Vassell arvati Inglismaa koondisse Jaapanis toimunud 2002. aasta maailmameistrivõistlustele. 2. juunil alustas Vassell algrivistuses esimest vooru Rootsi jalgpallikoondise vastu ja vahetati välja 74. minutil seisul 1:1, mis jäigi lõpptulemuseks. Teises voorus, kus Inglismaa alistas 1:0 Argentina jalgpallikoondise, ta ei mänginud. 12. juunil vahetati ta kolmandas voorus Nigeeria jalgpallikoondise vastu sisse 77. minutil ja see mäng lõppes väravateta. Alagrupi võitis Rootsi Inglismaa ees. Järgmises mängus alistas Inglismaa Taani jalgpallikoondise 3:0 ja jõudis 21. juunil toimunud veerandfinaali Brasiilia jalgpallikoondise vastu. Vassell sekkus 79. minutil seisul 1:2, mis jäigi lõpptulemuseks. 2004. aasta EM-valikturniiril osales Vassell pooltes ehk 4 kohtumises, kõigis vahetusest. Ta lõi isegi ühe värava: 2. aprillil 2003 kodus Türgi jalgpallikoondise vastu 2:0 lõppenud mängu avavärava 75. minutil. Inglismaa läbis valikgrupi kaotuseta ja võitis selle, Türgi jäi teiseks ega pääsenud lisavalikmängudelt finaalturniirile (kaotas Lätile). Ka Portugalis toimunud finaalturniiril oli Vassell vahetusmängija. Avamängus Prantsusmaa jalgpallikoondise vastu 13. juunil vahetati Vassell mängu 69. minutil seisul 1:0, aga Prantsusmaa võitis Zinedine Zidane'i üleajal löödud väravatest 2:1. Teises voorus Šveitsi jalgpallikoondise vastu 17. juunil vahetati Vassell mängu 72. minutil samuti 1:0 edus, aga see mäng võideti 3:0. 21. juunil peeti kolmas alagrupivoor, kus Horvaatia jalgpallikoondis vajas Inglismaa vastu hädasti võitu, Vassell vahetati mängu 72. minutil seisus 3:1 ja Inglismaa võitis 4:2. 24. juunil mängiti veerandfinaal Portugali jalgpallikoondise vastu, kus Vassell vahetati Wayne Rooney vastu mängu juba 27. minutil eduseisus 1:0. 83. minutil Hélder Postiga viigistas ja lisaajal lõi veel kumbki meeskond värava. Järgnenud penaltiseerias ei toonud 5 lööki kummaltki poolt lahendust. Vassell lõi seitsmendana ning Portugali väravavaht Ricardo Pereira tõusis kangelaseks, tõrjudes kõigepealt Vasselli löögi ja realiseerides seejärel enese penalti. Rohkem ei mänginud Darius Vassell enam Inglismaa koondises kunagi. Kokku pidas ta Inglismaa eest 22 kohtumist ja lõi neis 6 väravat. Darius Vassell on 171 cm pikk. Info Aston Villa kodulehelt Darius Vasselli koduleht
Großdubrau vald

Großdubrau (ülemsorbi keeles Wulka Dubrawa) on vald Saksamaal Saksimaa liidumaal Bautzeni kreisis. Vallas on 20 küla, mis on varem olnud iseseisvad vallad (ülemsorbikeelsed nimed sulgudes): Großdubrau piirkonnas Großdubrau (Wulka Dubrawa), Kleindubrau (Mała Dubrawa), Brehmen (Brěmjo), Crosta (Chróst). Commerau piirkonnas Commerau (Komorow), Kauppa (Kupoj), Jetscheba (Jatřob), Göbeln (Kobjelń). Klixi piirkonnas Klix (Klukš), Spreewiese, kuni 1911: Leichnam (Lichań), Särchen (Zdźar), Salga (Załhow), Neusärchen (Nowe Zdźarki). Quatitzi piirkonnas Quatitz (Chwaćicy), Dahlowitz (Dalicy), Jeschütz (Ješicy), Kronförstchen (Křiwa Boršć), Margarethenhütte (Margarěćina hěta). Sdieri piirkonnas Sdier (Zdźěr), Zschillichau (Čelchow). Großdubrau valla koduleht (saksa keeles)
Großharthau vald

Großharthau on vald Saksamaal Saksimaa liidumaal Bautzeni kreisis. Vallas on järgmised asulad: Großharthau, Bühlau, Schmiedefeld ja Seeligstadt. Großharthau valla koduleht (saksa keeles)
Großpostwitzi vald

Großpostwitz (ülemsorbi keeles Budestecy) on vald Saksamaal Saksimaa liidumaal Bautzeni kreisis. Vallas on järgmised külad: Berge (Zahor) Binnewitz (Bónjecy) Cosul (Kózły) Ebendörfel (Bělšecy) Eulowitz (Jiłocy) Großpostwitz (Budestecy) Klein Kunitz (Chójnička) Mehltheuer (Lubjenc) Rascha (Rašow) Denkwitz (Dźenikecy) Großpostwitzi valla koduleht (saksa keeles)
Käsurida

Käsurida ehk korraldusrida (ingl. Command line interface, CLI) on tekstipõhine kasutajaliides inimese ja arvuti vahel, mille puhul käsud antakse enamasti sisestades tekstkäske. Teisisõnu on käsurida ekraanile kuvatud käsuviibale järgnev rida programmis või operatsioonisüsteemis, kuhu tarkvara lubab kasutajal kirjutada käsu. Käsurea alguses on tavaliselt viip (prompt), mis annab kasutajale sellisest võimalusest teada. Käsureale sisestatakse klaviatuurilt arvutile mõistetav tekst ehk käsk (command). Sisestatav käsk võib olla sõltuvalt soovitud eesmärgist üsna keerukas. Näiteks: uname -a whoami pwd set interface "Local Area Connection" enable 7 10 30 0 traceroute www.wikipedia.org netstat -b -v ps -ef | wc -l Et käsk oleks arvutile mõistetav, tuleb järgida käsu süntaksit – käsu argumentide ja parameetrite ettenähtud järjestust. Et tavakasutajale arvuti kasutamist lihtsamaks teha, on paljudel programmidel ja enamikul tänapäevastest operatsioonisüsteemidest graafiline kasutajaliides, mille kaudu saab kasutada levinumaid käske. Käsurida võib olla mõnes programmis kombineeritud graafilise kasutajaliidesega, näiteks AutoCad. Käsurea väljund ei ole reglementeeritud; tavaliselt on see tekst, kuid võib olla ka graafiline või koos heliga. Peamised käsurea rakenduse sfäärid on: Operatsioonisüsteem; Jututoad (nt IRC); Videomängud; Muu tarkvara (nt Docker või Kubernetes). Peamine käsurea rakendus on operatsioonisüsteemi kasutajaliides. Windowsi operatsioonisüsteemis ei ole käsurea keel standardiseeritud, kuid toetab lisaks ka teatud määral käsurea standardit POSIX. TTY ja tty Text terminal ja Computer terminal Console ja Virtual console System console Käsuinterpretaator Cmd.exe Subsystem for UNIX-based Applications and POSIX Compliance. AKIT 8122 AKIT 8123 AKIT 13778 AKIT 13777 AKIT 13779
Värsimõõt

Värsimõõt ehk meetrum on poeetikas viis, kuidas rõhulised ja rõhutud või pikad ja lühikesed silbid värsis vahelduvad, määrates selle pikkuse ja rütmi. Värsis korduvat rütmilist üksust nimetatakse värsijalaks. Näiteks jamb on värsijalg, mis koosneb ühest lühikesest/rõhutust ja ühest pikast/rõhulisest silbist. Trohheus on värsijalg, kus ühele pikale/rõhulisele silbile järgneb üks lühike/rõhutu. Daktülis järgneb ühele pikale/rõhulisele silbile kaks lühikest/rõhutut. Regivärsi värsimõõt on neljajalaline trohheus ehk trohheiline tetrameeter, st koosneb neljast trohheuse nime kandvast värsijalast. See on ka eesti luule tavalisim värsimõõt. Klassikalises inglise luules kasutatud blankvärss on jambiline pentameeter - see koosneb viiest jambist. Klassikalistes vanakreeka eepostes on kasutatud daktülilist heksameetrit, st kuuest daktülist koosnevat värssi. Antiikluule värss oli välteline ehk kvantiteeriv, st põhines lühikeste ja pikkade silpide vältuse vastandusel. Püsiva sõnarõhuga keeltes (prantsuse, itaalia, poola jt) on kasutatud silbilist, teistes rõhulist ja silbilis-rõhulist (klassikaline vene värss, väidetavalt ka nn eesti värss) värsisüsteemi. värsimõõduõpetus värss Jaak Põldmäe "Eesti värsiõpetus". Tallinn, 1978; 2. trükk 2002.
Eesti Video

Eesti Video oli Viktor Siilatsi ja Andres Küngi asutatud[viide?], erakapitalil põhinev ning Tallinnas registreeritud aktsiaselts, mille ajalugu ulatub läbi mitme omandivormi 1988. aasta augustisse. Eesti Video tegevus algas 1988. aasta suvel koos laulva revolutsiooniga, eesmärgiks oli dokumenteerida Eestis toimuvat ning luua alternatiivne videoarhiiv. Salvestatud materjali põhjal asus Eesti Video välja andma igakuist videoringvaadet "Eestimaa", mis kajastas Eesti poliitilisi, majanduslikke, ühiskondlikke ja kultuurisündmusi ning mida levitati väliseestlaste seas nii Euroopas kui ka Austraalias, Ameerika Ühendriikides ja Kanadas. Esimene videoringvaade "Eestimaa" ilmus detsembris 1988 ning ringvaateid toodeti kuni 1993. aastani. 1991. aastast ilmus "Eestimaa" ringvaade oma kulu ja kirjadega igal kuul ka Eesti Televisiooni ekraanil, luues seega sõltumatu televisiooniprogrammi pretsedendi ETV-s[viide?]. ETV lõpetas "Eestimaa" näitamise ühepoolselt 1991. aasta septembris. 1989. aastal valmistas Eesti Video Ida-Virumaa keskkonnakatastroofi ainelise videofilmi "Quo vadis, Virumaa", mida levitas Põhjamaades[viide?]. Rootsi TV tellimusel valmistati mitu telesaadet[viide?], sealhulgas ka Läti ja Leedu probleemidest[viide?]. Samuti edastas Eesti Video telesaateid koostöös Ameerika Ühendriikide televisioonikontserniga ABC News[viide?]. Eesti Video lõi koostöös Rootsi meediakontserniga Kinnevik[viide?] Eesti esimese eratelevisiooniettevõtte EVTV, mis oli omakorda tänapäevani tegutseva eratelekanali TV3 asutaja.[viide?]